smcproject/ml-wiki-sentences huggingface dataset:
2010 മുതൽ 2012 വരെ അവരെ മൂവി ആൻഡ് ടെലെവിഷൻ റെവ്യൂ ആൻഡ് ക്ലാസ്സിഫിക്കേഷൻ ബോർഡിന്റെ അദ്ധ്യക്ഷ ആയിരുന്നു.
മദ്ധ്യഫിലിപ്പീൻസിലെ വിസയാസ് പ്രദേശത്തെ ഇലോ-ഇലോയിൽ ജനിച്ച്, ജനിച്ച ഉടനേ അമ്മ ഉപേക്ഷിച്ചു കളഞ്ഞ അവരെ വിഖ്യാത ഫിലിപ്പീൻ കലാകാരൻ ഫെർനാണ്ടോ പോ ജൂനിയറും പത്നി സൂസൻ റോസെസും ദത്തെടുത്തു വളർത്തുകയാണുണ്ടായത്.
ഗ്രേയ്സ് പോയുടെ സ്വാഭാവിക മാതാപിതാക്കൾ ആരെന്നതിനെക്കുറിച്ച് ഊഹാപോഹങ്ങളേയുള്ളു.
ഫിലിപ്പീൻസിന്റെ മുൻ-രാഷ്ട്രപതി ഫെർഡിനാന്റ് മർക്കോസും, സൂസൻ റോസെസിന്റെ സഹോദരിയും ചലച്ചിത്ര നടിയുമായ റോസ്മേരി സൊനോറയുമാണ് മാതാപിതാക്കളെന്നു ചിലർ കരുതുന്നു.
അമേരിക്കൻ ഐക്യനാടുകളിലെ ബോസ്റ്റൺ കോളേജിൽ പഠിച്ച ഗ്രേയ്സ് പോ 2004 വരെ ജീവിച്ചത് ഐക്യനാടുകളിലായിരുന്നു.
2004-ൽ ഫിലിപ്പീൻ രാഷ്ട്രപതിപദവിയിലേക്കുള്ള വിവാദഭരിതമായ ഒരു മത്സരത്തിനുശേഷം വളർത്തച്ഛൻ ഫെർണാണ്ടോ പോ മരിച്ചതിനെ തുടർന്നാണ് അവർ ഫിലിപ്പീൻസിലേക്കു മടങ്ങിയത്.
താമസിയാതെ അവർ ഫിലിപ്പീൻ രാഷ്ട്രീയത്തിൽ പ്രവർത്തനമാരംഭിച്ചു.
ഫെർനാണ്ടോ പോ രാഷ്ട്രപതി തെരെഞ്ഞെടുപ്പിൽ പരാജയപ്പെടാൻ കാരണം തെരഞ്ഞെടുപ്പിലെ അപാകതകളായിരുന്നു എന്നു കരുതിയ അവർ, തെരഞ്ഞെടുപ്പുകളെ നീതിർപൂർവമാക്കുന്നതിനു വേണ്ടിയുള്ള പരിഷ്കാരങ്ങൾക്കു വേണ്ടി വാദിച്ചു.
2010-ൽ രാഷ്ട്രപതി അക്വീനോ അവരെ മൂവി ആൻഡ് ടെലെവിഷൻ റെവ്യൂ ആൻഡ് ക്ലാസ്സിഫിക്കേഷൻ ബോർഡിന്റെ അദ്ധ്യക്ഷപദവിയിൽ നിയമിച്ചു.
ആ പദവിയിൽ അവർ രാജ്യത്ത് പ്രബുദ്ധമായ ഒരു ചലച്ചിത്രാസ്വാദകസമൂഹം ഉണ്ടാകുവാൻ സഹായിക്കുന്ന നയങ്ങൾക്കു വേണ്ടി നിലകൊള്ളുകയും ഫിലിപ്പീൻസിലെ ചലച്ചിത്ര-ടെലിവിഷൻ മാദ്ധ്യമങ്ങളുടെ വളർച്ചയിൽ ശ്രദ്ധിക്കുകയും ചെയ്തു.
2012-ൽ രാഷ്ട്രപതി അക്വീനോയുടെ സഖ്യകക്ഷികളുമായി ധാരണയുള്ള സ്വതന്ത്ര്യസ്ഥാനർത്ഥിയായി അവർ ഫിലിപ്പീൻസ് നിയമനിർമ്മാണസഭയുടെ ഉപരിമണ്ഡലമായ സെനറ്റിലേക്കു മത്സരിച്ചു.
ആ തെരഞ്ഞെടുപ്പിൽ  ആദ്യം വിജയസാദ്ധ്യത ഇല്ലെന്നു തോന്നിയെങ്കിലും ഒടുവിലവർ ഏറ്റവും കൂടുതൽ വോട്ടു കിട്ടിയ സ്ഥാനാർത്ഥിയായി വിജയിച്ച് സെനറ്റ് അംഗമായി.
അവലംബം ↑ The Grace and Burden of Her Name , ഫിലിപ്പീൻ ഡെയ്ലി ഇൻക്വയറർ പത്രം 2014 ജനുവരി 4-നു പ്രസിദ്ധീകരിച്ച ലേഖനം
ഗ്രേഡിയന്റ് ഡിസെന്റ് ഇംഗ്ലീഷ് വിലാസം https://ml.wikipedia.org/wiki/Gradient_descent
അവകലജം കാണാൻ സാധിക്കുന്ന ഫലനങ്ങളെ (Differentiable Function) ഒപ്റ്റിമൈസ് ചെയ്യാൻ ഉപയോഗിക്കുന്ന ഒരു രീതിയാണ് ഗ്രേഡിയന്റ് ഡിസെന്റ് (Gradient descent) .
ഗ്രേഡിയന്റ് ഡിസെന്റ് ഉപയോഗിച്ച് കുറഞ്ഞ പ്രാദേശിക വിലയാണ് (Local Minima) കണ്ട് പിടിക്കാൻ സാധിക്കുക.
ഗ്രേഡിയന്റ് ഡിസെന്റ് പ്രവർത്തിക്കുന്നത് ഇപ്രകാരമാണ്.
F ( x ) {\displaystyle F(\mathbf {x} )} ആണ് മിനിമൈസ് ചെയ്യേണ്ട ഫലനം എന്ന് കരുതുക.
ആദ്യം ആകസ്മികമായി (Randomly) a {\displaystyle \mathbf {a} } എന്ന ഒരു ബിന്ദു തെരഞ്ഞെടുക്കുന്നു.
അതായത് x {\displaystyle \mathbf {x} } ന് a {\displaystyle \mathbf {a} } എന്ന വില നൽകുന്നു.
a {\displaystyle \mathbf {a} } എന്ന ബിന്ദുവിൽ ആ ഫലനത്തിന്റെ അവകലജം സാധ്യമാണെന്നും (Differentiable at point a) കരുതുക.
F ( x ) {\displaystyle F(\mathbf {x} )} ന്റെ കുറഞ്ഞ വില കണ്ട് പിടിക്കാൻ അവകലജത്തിന്റെ എതിർ ദിശയിൽ സഞ്ചരിക്കുക.
അതായത് F {\displaystyle F} ന്റെ a {\displaystyle \mathbf {a} } യിലെ  അവകലജം ∇ F ( a ) {\displaystyle \nabla F(\mathbf {a} )} ആണെങ്കിൽ − ∇ F ( a ) {\displaystyle -\nabla F(\mathbf {a} )} ദിശയിൽ സഞ്ചരിക്കുക.
അതായത്, a n + 1 = a n − γ ∇ F ( a n ) {\displaystyle \mathbf {a} _{n+1}=\mathbf {a} _{n}-\gamma \nabla F(\mathbf {a} _{n})}
∇ F ( a ) {\displaystyle \nabla F(\mathbf {a} )} നെ ഗ്രേഡിയന്റ് എന്ന് വിളിക്കുന്നു.
γ {\displaystyle \gamma } പൂജ്യത്തിലും ഉയർന്ന ഒരു വിലയായിരിക്കും.
− ∇ F ( a ) {\displaystyle -\nabla F(\mathbf {a} )} ദിശയിൽ എന്ത് നിരക്കിൽ സഞ്ചരിക്കണം എന്ന് തീരുമാനിക്കുന്നത് ഈ വിലയാണ്.
പുറം കണ്ണികൾ Using gradient descent in C++, Boost, Ublas for linear regression Series of Khan Academy videos discusses gradient ascent Online book teaching gradient descent in deep neural network context
ഗ്രേറ്റെർ ഗ്ലൈഡർ ഇംഗ്ലീഷ് വിലാസം https://ml.wikipedia.org/wiki/Greater_glider
ഓസ്‌ട്രേലിയയിൽ കാണപ്പെടുന്ന വലിയ മൂന്നിനം ഗ്ലൈഡിംഗ് മാർസുപിയലുകളുടെ പൊതുവായ നാമമാണ് ഗ്രേറ്റർ ഗ്ലൈഡർ .
2020 വരെ ഇവയെ പെറ്ററോയിഡ്സ് വോളൻസ് ( Petauroides volans ) എന്ന ഒറ്റ ഇനമായാണ് കണക്കാക്കിയിരുന്നത്.
ഡൈവേഴ്സിറ്റി അറേ ടെക്നോളജി ഉപയോഗിച്ച് 2020-ൽ നടത്തിയ പഠനത്തിൽ ഇവയുടെ രൂപവും ജനിതക വ്യത്യാസങ്ങളും വിലയിരുത്തി മൂന്ന് ഇനങ്ങളാണെന്നു കണ്ടെത്തി.
ഇവയിലെ മറ്റു രണ്ടിനങ്ങൾക്ക് പെറ്ററോയിഡ്സ് ആർമിലാറ്റസ് ( Petauroides armillatus ), പെറ്ററോയിഡ്സ് മൈനർ ( Petauroides minor ) എന്ന് നാമകരണം ചെയ്തു.
യൂക്കാലിപ്റ്റസ് മരത്തിൻറെ ഇലകൾ മാത്രം ഭക്ഷിച്ചു ജീവിക്കുന്നവയാണ് ഗ്ലൈഡറുകൾ.
ഒരു മരത്തിൽ നിന്ന് മറ്റൊരു മരത്തിലേക്ക് ചാടുമ്പോൾ 100 മീറ്റർ വരെ ദൂരം ഇവയ്ക്ക് വായുവിലൂടെ സഞ്ചരിക്കാൻ സാധിക്കും.
ഈ പ്രത്യേകത മൂലമാണ് കാറ്റിൻറെ സഹായത്തോടെ പറന്നു നീങ്ങുന്നത് എന്നർത്ഥം വരുന്ന ഗ്ലൈഡറുകൾ എന്ന പേര് ലഭിക്കാൻ കാരണം.
ഇവയ്ക്ക് ഗ്ലൈഡിംഗ് മാർസുപിയലുകളുടെ പെറ്റോറസ് ഗ്രൂപ്പുമായി അടുത്ത ബന്ധമൊന്നുമില്ലെങ്കിലും ലെമൂർ-ലൈക്ക് റിംഗ്‌ടെയിൽ പോസ്സം , ഹെമിബെലിഡിയസ് ലെമുറോയിഡ്സ് ( Hemibelideus lemuroides ) എന്നിവയുമായി ഹെമിബെലിഡിനെയ് എന്ന ഉപകുടുംബം പങ്കിടുന്നു.
നിശാജീവികളായ ഇക്കൂട്ടർ ഒറ്റയ്ക്ക് സഞ്ചരിക്കുന്ന സസ്യഭുക്കുകൾ ആണ്.
ഇവയ്ക്ക് യൂക്കാലിപ്റ്റസിന്റെ തളിരിലകൾക്കാണ് കൂടുതൽ പ്രിയം.
അടുത്തടുത്ത പ്രദേശത്ത് തന്നെ രണ്ടു നിറങ്ങളിൽ ഗ്ലൈഡറുകളെ കണ്ടുവരുന്നു.
കറുപ്പും തവിട്ടും ചാരനിറവും കലർന്നതാണ് അവരിൽ ഒരു കൂട്ടർ.
മറ്റേ കൂട്ടർക്ക് മങ്ങിയ ചാരനിറമോ ക്രീം കളറോ ആയിരിക്കും.
മോസ്സ്മാൻ , ക്വീൻസ് ലാൻഡ് , ഡെയ്ൽസ്ഫോർഡ് , വിക്ടോറിയ എന്നീ പ്രദേശങ്ങളിലെ യൂക്കാലിപ്സ് വനങ്ങളിൽ ഇവ ധാരാളമായി കണ്ടുവരുന്നു.
ഇവ 15 വർഷത്തിനുമുകളിൽ ജീവിച്ചിരുന്നതായി രേഖപ്പെടുത്തിയിട്ടുണ്ട്.
ആണും പെണ്ണും ജോഡിയായി വർഷം മുഴുവനും മരപ്പൊത്തിൽ തന്നെ കഴിയുന്നു.
പ്രജനനകാലം ഫെബ്രുവരി മുതൽ മേയ് വരെയുള്ള കാലയളവിലാണ്.
പെണ്ണിന് ഒരു സമയം ഒരു കുഞ്ഞാണ് ജനിക്കുക.
അമ്മയുടെ സഞ്ചിയിൽക്കയറിപ്പറ്റുന്ന അവ അഞ്ചുമാസം വരെ അവിടെത്തന്നെ കഴിയുന്നു.
അതുകഴിഞ്ഞ് പുറത്തുവന്നാലും ഒന്നുരണ്ടുമാസങ്ങൾ കൂടി കാട്ടിലോ അമ്മയുടെ പുറത്തോ കഴിഞ്ഞുകൂടും.
അങ്ങനെ പത്തുമാസം കൂടി കഴിയുന്നതോടെ അച്ഛൻ അവയെ അമ്മയുടെ അടുത്തുനിന്ന് ഓടിച്ചുവിടും.
ശാരീരികഘടന
ഗ്രേറ്റെർ ഗ്ലൈഡറിന് തല മുതൽ ഉടൽ വരെ 39 മുതൽ 43 വരെ നീളമുണ്ട്.
പറക്കുന്നതുപോലെ വായുവിൽ ഒഴുകി നടക്കുന്നതിനെയാണ് ഗ്ലൈഡ് എന്നുപറയുന്നത്.
കൈകൾക്കും കാലുകൾക്കും ഇടയിൽ കാണുന്ന ചർമ്മമാണ് പറക്കാൻ ഇവയെ സഹായിക്കുന്നത്.
കൈകാലുകൾ നിവർത്തുമ്പോൾ ഈ ത്വക്കും നിവരും.
വലിയ കണ്ണുകളും വലിയ ചെവികളും ഒരുപോലെ പ്രവർത്തിച്ച് ലക്ഷ്യസ്ഥാനത്തേയ്ക്ക് കുതിക്കുന്ന അവ 100 മീറ്റർ വരെ അകലേയ്ക്ക് സുഖമായി ഗ്ലൈഡ് ചെയ്തെത്തും.
രാത്രിയിലാണ് സഞ്ചാരം നടത്തുക.
അകലെയുള്ള മരക്കൊമ്പിൽ കൃത്യമായി കയറാനും അവയ്ക്കു സാധിക്കുന്നു.
പാരച്യൂട്ട് പോകുന്നതു പോലെയാണ് ഈ പറക്കൽ.
ഈസമയത്ത് ചാട്ടത്തിന്റെ ഗതി നിയന്ത്രിക്കുന്നത് നീണ്ട വാലാണ്.
മരത്തിൽ അള്ളിപ്പിടിച്ചിരിക്കാനും പാഞ്ഞു നടക്കാനും കൂർത്ത നഖങ്ങൾ കാൽവിരലുകളിലുണ്ട്.
അവ സഞ്ചരിക്കുന്ന മരത്തിൽ നഖങ്ങൾ കൊണ്ട് പാടുകൾ ഉണ്ടാകും.
അതുനോക്കിയാൽ ഗ്രേറ്റെർ ഗ്ലൈഡറുകളുടെ താവളം എളുപ്പത്തിൽ കണ്ടെത്താം.
ചിത്രശാല ഗ്രേറ്റെർ ഗ്ലൈഡറിന്റെ ഇരുണ്ട മോർഫ് ഹെഡ് കിയോലോവയിലെ ഗ്രേറ്റർ ഗ്ലൈഡർ ഗ്രേറ്റെർ ഗ്ലൈഡറിന്റെ അസ്ഥികൂടം അവലംബം പുറത്തേയ്ക്കുള്ള കണ്ണികൾ
നിശാജീവികളായ മൃഗങ്ങളുടെ പട്ടിക Petauroides volans എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Petauroides volans എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
WPSQ Wildlife page on Greater Glider (includes photo) Gliders in the Spotlight - Wildlife Preservation Society of Queensland Further reading {{ cite book }} :  CS1 maint: multiple names: authors list ( link )
ഗ്രേയം ഗ്രീൻ ഇംഗ്ലീഷ് വിലാസം https://ml.wikipedia.org/wiki/Graham_Greene
ഹെന്രി ഗ്രേയം ഗ്രീൻ , ഒ.എം. , സി.എച്. ( ഒക്ടോബർ 2 , 1904 – ഏപ്രിൽ 3 , 1991 ) ഒരു പ്രശസ്തനായ ഇംഗ്ലീഷ് നാടകകൃത്തും , നോവലിസ്റ്റും , ചെറുകഥാകൃത്തും, യാത്രാവിവരണ എഴുത്തുകാരനും നിരൂപകനുമായിരുന്നു.
അദ്ദേഹത്തിന്റെ കൃതികൾ ആധുനികലോകത്തിലെ സന്ദിഗ്ധതയുള്ള സദാചാര, രാഷ്ട്രീയ വിഷയങ്ങൾ കൈകാര്യം ചെയ്യുന്നു.
നിരൂ‍പക പ്രശംസയും ജനപ്രിയതയും ഗ്രീൻ ഒരേസമയം പിടിച്ചുപറ്റി.
ഒരു കാത്തലിക്ക് നോവലിസ്റ്റ് എന്ന വിശേഷണത്തെ ഗ്രീൻ ശക്തമായി ചെറുത്തു.
“കത്തോലിക്കൻ ആയിപ്പോയ ഒരു നോവലിസ്റ്റ്” എന്ന് വിശേഷിപ്പിക്കപ്പെടാൻ ആണ് അദ്ദേഹം ഇഷ്ടപ്പെട്ടത്, എങ്കിലും റോമൻ കത്തോലിക്ക മതപരമായ വിഷയങ്ങൾ അദ്ദേഹത്തിന്റെ പല നോവലുകളുടെയും കേന്ദ്ര വിഷയങ്ങളാണ്.
ഉദാഹരണത്തിന് ബ്രൈട്ടൺ റോക്ക് , ദ് ഹാർട്ട് ഓഫ് ദ് മാറ്റർ , ദ് എൻഡ് ഓഫ് ദ് അഫയർ , മോൺസിഞ്ഞോർ ക്വിക്സോട്ട് , എ ബേണ്ടൌട്ട് കേസ് ,  പ്രശസ്ത കൃതികളായ ദ് പവർ ആന്റ് ദ് ഗ്ലോറി .
ദ് ക്വയറ്റ് അമേരിക്കൻ എന്നിവ  സാർവ്വദേശീയ രാഷ്ട്രീയത്തിലുള്ള അദ്ദേഹത്തിന്റെ ബദ്ധശ്രദ്ധയെ കാണിക്കുന്നു.
പ്രധാന കൃതികൾ ദ് പവർ ആന്റ് ഗ്ലോറി (1940) ദ് ഹാർട്ട് ഓഫ് ദ് മാറ്റർ (1948) ദ് തേർഡ് മാൻ (1949) (നാടകത്തിന് അടിസ്ഥാനമായി എഴുതിയ നോവെല്ല) ദ് എന്റ് ഓഫ് ദ് അഫയർ (1951) വേയ്സ് ഓഫ് എസ്കേപ്പ് (1980) (ആത്മകഥ) അവലംബം
ഗ്രേപ്ഫ്രൂട്ട് മെർകാപ്റ്റൻ ഇംഗ്ലീഷ് വിലാസം https://ml.wikipedia.org/wiki/Grapefruit_mercaptan
മുസംബിപ്പഴത്തിൽ കാണപ്പെടുന്ന പ്രകൃതിദത്ത ജൈവ സംയുക്തത്തിന്റെ പൊതുവായ പേരാണ് ഗ്രേപ്ഫ്രൂട്ട് മെർകാപ്റ്റൻ.
ഇതൊരു മോണോടെർപെനോയിഡാണ് .
അതിൽ ഫംഗ്ഷണൽ ഗ്രൂപ്പ് ആയ ഒരു തയോൾ (മെർകാപ്റ്റൻ എന്നും അറിയപ്പെടുന്നു) അടങ്ങിയിരിക്കുന്നു.
ഘടനാപരമായി ടെർപിനോളിന്റെ ഒരു ഹൈഡ്രോക്സി ഗ്രൂപ്പിനെ ഗ്രേപ്പ്ഫ്രൂട്ട് മെർകാപ്റ്റാനിൽ തയോളിനെ മാറ്റി പുനഃസ്ഥാപിക്കുന്നു.
അതിനാൽ ഇതിനെ തിയോറ്റെർപിനോൾ (thioterpineol) എന്നും വിളിക്കുന്നു.
വോളട്ടൈൽ തയോളുകൾക്ക് സാധാരണഗതിയിൽ വളരെ ശക്തമായതും പലപ്പോഴും അസുഖകരമായതുമായ ഗന്ധമുണ്ട്.
വളരെ കുറഞ്ഞ സാന്ദ്രതയിൽ തന്നെ ഈ ഗന്ധത്തിൽ നിന്ന് മനുഷ്യർക്ക് തിരിച്ചറിയാൻ കഴിയുന്നു.
ഗ്രേപ്ഫ്രൂട്ട് മെർകാപ്റ്റന് വളരെ ശക്തിയുള്ളതും എന്നാൽ അസുഖകരമല്ലാത്തതുമായ ഗന്ധമുണ്ട്, മാത്രമല്ല ഇത് മുസംബിപ്പഴത്തിന്റെ സുഗന്ധത്തിന് പ്രധാനമായും കാരണമാകുന്ന ഒരു രാസ ഘടകമാണ്.
ഈ സവിശേഷസുഗന്ധം R enantiomer - കാരണമാണ് കാണപ്പെടുന്നത്.
ശുദ്ധമായ ഗ്രേപ്ഫ്രൂട്ട് മെർകാപ്റ്റൻ അല്ലെങ്കിൽ നാരകത്തിൽ നിന്നെടുക്കുന്ന എണ്ണകൾ, സിട്രസ് സുഗന്ധങ്ങൾ നൽകുന്നതിന് ചിലപ്പോൾ സുഗന്ധദ്രവ്യത്തിലും സുഗന്ധ വ്യവസായത്തിലും ഉപയോഗിക്കുന്നു.
എന്നിരുന്നാലും, രണ്ട് വ്യവസായങ്ങളും മുസംബിപ്പഴത്തിന്റെ സുഗന്ധം ഉപയോഗിക്കുമ്പോൾ അതിൽനിന്ന് വിഘടിക്കുന്ന ഉൽ‌പ്പന്നങ്ങൾ‌ക്ക് പലപ്പോഴും അരോചകമായ ഗന്ധം കാണപ്പെടുന്നതിനാൽ പകരമായി ഗ്രേപ്ഫ്രൂട്ട് മെർകാപ്റ്റൻ സജീവമായി ഉപയോഗിക്കുന്നു.
ഇതും കാണുക നൂറ്റ്കറ്റോൺ , മുസംബിപ്പഴത്തിലെ മറ്റൊരു സൗരഭ്യവാസന ടെർപിനോൾ , തയോളിന്റെ സ്ഥാനത്ത് ഒരു ഹൈഡ്രോക്സൈൽ അവലംബം ↑ ↑
ഗ്രേ സൺബേർഡ് ഇംഗ്ലീഷ് വിലാസം https://ml.wikipedia.org/wiki/Grey_sunbird
ഗ്രേ സൺബേർഡ് അഥവാ mouse-coloured sunbird ( Cyanomitra veroxii ) നെക്ടറിനിഡേ കുടുംബത്തിലെ പക്ഷിയുടെ ഒരു ഇനം ആണ്.
കെനിയ , മലാവി , മൊസാംബിക്ക് , സൊമാലിയ , ദക്ഷിണാഫ്രിക്ക , സ്വിസ്ലാന്റ് , ടാൻസാനിയഎന്നിവിടങ്ങളിൽ ഇതിനെ കണ്ടെത്തിയിരുന്നു.
അവലംബം ബാഹ്യ ലിങ്കുകൾ Species text in The Atlas of Southern African Birds .
തയ്യേനി
പയ്യനൂർ  നഗരത്തിൽ നിന്നും 43 കി.
മീ അകലെ തൃക്കരിപ്പൂർ നിയോജക മണ്‌ഡലത്തിലെ ഈസ്റ്റ്‌ എളേരി പഞ്ചായത്തിൽ  സ്ഥിതി ചെയ്യുന്ന ഒരു മലയോര കുടിയേറ്റ ഗ്രാമമാണ് തയ്യേനി  .
കാസർഗോഡ് ജില്ലയിലെ വെള്ളരിക്കുണ്ട് താലൂക്കിൽ പരപ്പ ബ്ളോക്കിൽ ചിറ്റാരിക്കൽ, പാലാവയൽ വില്ലേജ് ഉൾപ്പെടുന്ന ഗ്രാമപഞ്ചായത്താണ് 62.52 ചതുരശ്ര കിലോമീറ്റർ വിസ്തീർണ്ണമുള്ള ഈസ്റ്റ് എളേരി ഗ്രാമപഞ്ചായത്ത് .
ഈ  പ്രദേശത്ത് 1950 കളിലാണ് കുടിയേറ്റം  ആരംഭിക്കുന്നത്.
രണ്ടാം ലോക മഹായുദ്ധ കാലത്ത്  മധ്യ തിരുവതാംകൂറിലെ മീനച്ചിൽ (പാലാ ) പ്രദേശങ്ങളിൽ  നിന്നും മലബാറിലേക്ക് ആളുകൾ കുടിയേറി തുടങ്ങിയതോടെയാണ്  തയ്യേനിയിലും കുടിയേറ്റം ആരംഭിക്കുന്നത്.
മലബാർ കുടിയേറ്റത്തിൻറെ  ഭാഗമായി  എത്തിച്ചേർന്ന കൃഷിക്കാർ അന്ന് ഭൂമി അവകാശമായി അനുഭവിച്ചു വന്ന നാടുവാഴികളേയും ജന്മിമാരേയും സമീപിച്ച്  ഭൂമിവാങ്ങി കൃഷി ആരംഭിച്ചു.
തുടക്കത്തിൽ ഹൃസ്വകാലവിളകൾ  ആയിരുന്നു പിന്നീട് തോട്ടവിളയിലേക്കും അവർ നീങ്ങി.
ഒരുകാലത്ത് നിബിഡവനമായിരുന്ന തയ്യേനി  പ്രദേശം നസ്രാണി കുടിയേറ്റക്കാർ കൃഷിയിടമാക്കി മാറ്റി .
മരച്ചീനിയുടെ കടന്നുവരവ്  തദ്ദേശിയരെക്കൂടി പട്ടിണിയിൽ നിന്നും രക്ഷപ്പെടുത്തി.
വർഷങ്ങൾ  നീണ്ട  പരിശ്രമത്തിലൂടെ  പാഴ് മരങ്ങളും കുറ്റികാടുകളും നിറഞ്ഞ ഈ  മലയോര മേഖലയെ  കർഷകർ  ഒന്നാംതരം വിളഭൂമിയാക്കി മാറ്റി കൃഷി
തയ്യേനിയിലെ പ്രധാന കാർഷിക വിളകൾ കമുക്, തെങ്ങ്, റബ്ബർ, മരച്ചീനി, ചേന, മഞ്ഞൾ, ഇഞ്ചി.
തയ്യേനി  എന്ന കുടിയേറ്റഗ്രാമ ത്തിൻറെ ചരിത്രം  നോക്കിയാൽ ഭൂരിഭാഗവും  നസ്രാണികൾ വന്നത് മൂലം ഉണ്ടായ സാമ്പത്തിക പുരോഗതിയാണ് .
വളർച്ചയുടെ വിവിധഘട്ടങ്ങളിൽ വ്യാപാരസ്ഥാപനങ്ങൾ, വിദ്യാഭ്യാസ സ്ഥാപനങ്ങൾ , പോസ്റ്റോഫീസ് പോലുള്ള പൊതുസ്ഥാപനങ്ങൾ  സ്ഥാപിക്കപ്പെട്ടു.
കത്തോലിക്കാ വൈദികരും  പള്ളിയും മുൻ‌കൈ എടുത്തിട്ടുള്ള വികസന രീതിയിൽ  ഏറിയപങ്കും നാട്ടുകാരുടെ ശ്രമദാനത്തിന്റെ ഫലമായി ഉണ്ടായിട്ടുള്ളതാണ്‌.
മലയിടുക്കിലേക്കുള്ള റോഡുകൾ എല്ലാം തന്നെ ഇങ്ങനെ  പൊതു സഹകരണത്തിലൂടെ ഉണ്ടായിട്ടുള്ളവയാണ്‌.
പിന്നീട് അവ പഞ്ചായത്തുകളും പി.ഡബ്ല്യു.ഡി.യും ഏറ്റെടുത്ത് ടാറിടുകയാണുണ്ടായത്.
ഇങ്ങനെ തയ്യെനിയുടെ സർ‌വതോന്മുഖമായ വികസനത്തിൽ കുടിയേറ്റജനത വഹിച്ച പങ്ക് വളരെ വലുതാണ്‌.
കുടിയേറ്റത്തിന്റെ പ്രാരംഭഘട്ടത്തിൽ  കനത്ത തിരിച്ചടികളോട് പടപൊരുതി  പിടിച്ചുനിന്ന കർഷകരുടെ കഠിനാധ്വാനത്തിന്റെ ഫലമായി തയ്യെനിയുടെ സാമൂഹിക സാംസ്‌കാരിക രംഗങ്ങളിൽ വിപ്ലവകരമായ മാറ്റങ്ങൾ  ഉണ്ടായി .
ഏകദേശം അമ്പതു വർഷങ്ങൾ കൊണ്ട് മലയോരമേഖലയുടെ മുഖഛായതന്നെ മാറ്റി എടുക്കാൻ  കുടിയേറ്റകർഷകർ‌ക്കു കഴിഞ്ഞു.
മലയോര  പ്രദേശങ്ങൾ
വായിക്കാനം ,അത്തിയടുക്കം, തായമുണ്ട,കൊയിലമ്പാറ,നമ്പ്യാർമുക്ക്,മീനഞ്ചേരി,കൂട്ടക്കുഴി, ചാവറഗിരി എന്നി മലയോര  പ്രദേശങ്ങൾ ഈ ഗ്രാമത്തിന്റെ  ഭാഗമാണ് .
കേന്ദ്രസർക്കാരിന്റെ രാഷ്ട്രീയ മാധ്യമിക് ശിക്ഷാ അഭിയാൻ (ആർഎംഎസ്എ) പദ്ധതിയിലുൾപ്പെടുത്തി 2010 ൽ നിലവിലുണ്ടായിരുന്ന  യു പി സ്കൂൾ  ഹൈസ്കൂൾ   ആയി ഉയർത്തി.
മലയോരത്ത് പട്ടികവർഗ വിദ്യാർഥികൾ കൂടുതലുള്ള വിദ്യാലയമാണ് തയ്യേനി ഗവ.
ഹൈസ്കൂൾ.
വിനോദ സഞ്ചാരം
തയ്യേനി കൂമ്പൻ- തയ്യേനിയിലെ ഏറ്റവും ഉയരം കൂടിയ കുന്നാണ്‌ തയ്യേനി കൂമ്പൻ.
കൂമ്പൻ കുന്ന് കേരളത്തിലാണെങ്കിലും ഭാഗികമായി കർണാടക വനാതിർത്തിയോട് ചേർന്നാണ് കിടക്കുന്നത്.
കോടഞ്ചേരി വനാതിർത്തിയിൽ സ്ഥിതിചെയ്യുന്ന  കൂമ്പൻ മല സാഹസിക സഞ്ചാരികളുടെ  പറുദീസയാണ്.
മഴക്കാലത്ത്  കുന്നിന്റെ മുകളിൽ നിറയെ പുല്ലിന്റെ പച്ചപ്പാണ്.
സമുദ്ര നിരപ്പിൽ നിന്നും ഏകദേശം രണ്ടായിരത്തിലധികം അടി  ഉയരത്തിലാണ് ഈ സ്ഥലം സ്ഥിതി ചെയ്യുന്നത് .
കൂമ്പൻ മലയിൽ  നിന്നും നോക്കിയാൽ കിഴക്കൻ പ്രദേശങ്ങളായ തലക്കാവേരി,ബാഗമണ്ഡലം എന്നിവയും  പടിഞ്ഞാറ്      അറബിക്കടൽ വരെയുള്ള ഭാഗങ്ങൾ കാണാൻ കഴിയും.
പുളിങ്ങോത്തു നിന്നും തയ്യേനി  വഴി  പത്ത് കിലോമീറ്റർ യാത്ര ചെയ്താൽ കൂമ്പൻ കുന്നിന്റെ അടിവാരത്തെത്താം.
പുളിങ്ങോം മുതൽ തയ്യേനി വഴി അത്തിയടുക്കം വരെ ടാറിങ് റോഡുണ്ട്.
ഇത് കഴിഞ്ഞാൽ കൂമ്പൻ കുന്നിന്റെ അടിവാരം വരെ മൺറോഡാണ്.
തയ്യേനിയിൽ നിന്നുമുള്ള  ജീപ്പ്  ഡ്രൈവർമാരുടെ  സേവനം ഈ മല കയറാൻ സഹായകമാകും.
തയ്യേനി ഗ്രാമത്തിൽ എത്തിച്ചേരാൻ പ്രധാനമായും  ബസ്‌ സംവിധാനം ആണ് ഉപയോഗിക്കുന്നത് .
പയ്യന്നൂർ കെ എസ് ആർ ടി സി ഡിപ്പോയിൽ നിന്നുള്ള ബസുകളും സ്വകാര്യ ബസുകളും  ഇവിടേയ്ക്ക് എത്തിച്ചേരുന്നു.
വിവിധ സമയങ്ങളിലായി ഏകദേശം 24 ബസ്‌ ട്രിപ്പുകൾ ഉണ്ട്.
പ്രധാന പട്ടണങ്ങൾ
അടുത്തുള്ള പ്രധാന പട്ടണങ്ങൾ പയ്യന്നൂർ ചെറുപുഴ പുളിങ്ങോം പാലാവയൽ ചിറ്റരിക്കൽ വെള്ളരിക്കുണ്ട് സ്ഥാപനങ്ങൾ തയ്യേനി ഗവ.
ഹൈസ്കൂൾ തയ്യേനി പോസ്റ്റ്‌ ഓഫീസ് (പിൻ കോഡ്  -670511) ഈസ്റ്റ്- എളേരി സർവീസ് സഹകരണ ബാങ്ക് നന്മ  സ്റ്റോർ വൈ .
എം.എ  വായനശാല ഗ്രന്ഥാലയം രാജീവ്‌ ഭവൻ -കോൺഗ്രസ്‌  ഓഫീസ് കുടുംബ ക്ഷേമ ഉപകേന്ദ്രം റിയൽ ഫുഡ്സ് തയ്യേനി ക്ഷീരോൽപാദക സഹകരണ സംഘം തയ്യേനി വ്യാപാരി  വ്യവസായി  ഏകോപനസമിതി  യുണിറ്റ്    ഓഫീസ് തയ്യേനി ലൂർദ്മാതാ പള്ളി തയ്യേനിശ്വര അമ്പലം അവലംബം ↑ http://www.keraladesham.com/chittarikkal/item/690-2014-09-05-15-25-24/690-2014-09-05-15-25-24.html
തരംഗ ചലനം
കണികകളുടെ കമ്പനം മൂലം ഒരു മാധ്യമത്തിന്റെ ഭാഗത്തുണ്ടാകുന്ന വിക്ഷോപം മറ്റ് ഭാഗങ്ങളിലേക്ക് വ്യാപിക്കുന്നതാണ് തരംഗചലനം തരംഗങ്ങളെ രണ്ടായി തരംതിരിക്കുന്നു.
യാന്ത്രിക തരംഗം, വൈദ്യുതകാന്തിക തരംഗം എന്നിവയാണവ.
യാന്ത്രികതരംഗ പ്രസരണത്തിന് മാധ്യമം ആവശ്യമാണ്.
എന്നാൽ വൈദ്യുതകാന്തിക തരംഗത്തിന് മാധ്യമം ആവശ്യമില്ല: യാന്ത്രിക തരംഗങ്ങൾ രണ്ട് വിധമാണ്.
അന്നു പ്രസ്ഥ തരംഗവും അനു ദൈരഘ്യ തരംഗവും.
ഒരു മാധ്യമത്തിലെ കണികകൾ തരംഗത്തിന്റെ പ്രേക്ഷണദിശക്ക് ലംബമായി കമ്പനം ചെയ്യുന്ന തരംഗങ്ങളാണ് അനുപ്രസ്ഥ തരംഗങ്ങൾ.
തയ്ക്കുമ്പളം ഇംഗ്ലീഷ് വിലാസം https://ml.wikipedia.org/wiki/Muskmelon
കുക്കുർബിറ്റേസി (Cucurbitaeceae) സസ്യകുടുംബത്തിൽപ്പെടുന്ന ഫലവർഗയിനമാണ് തയ്ക്കുമ്പളം .
ശാസ്ത്രനാമം കുക്കുമിസ് മെലോ (Cucumis melo).
കക്കിരിക്ക എന്ന പേരിലും ഇത് അറിയപ്പെടുന്നു.
ഉത്തരേന്ത്യയിലെ ഒരു പ്രധാന പച്ചക്കറിയാണിത്.
ബീഹാർ , ഉത്തർപ്രദേശ് , പഞ്ചാബ് , രാജസ്ഥാൻ എന്നിവിടങ്ങളിൽ ഇത് വൻതോതിൽ കൃഷി ചെയ്യുന്നു.
ആന്ധ്രപ്രദേശ് , തമിഴ്നാട് എന്നിവിടങ്ങളിലും തയ്ക്കുമ്പളം കൃഷിചെയ്യുന്നുണ്ട്.
നിലത്തുപടർന്നു വളരുന്ന വാർഷിക സസ്യമാണ് തയ്ക്കുമ്പളം.
തണ്ട് കുറുകിയതും കോണീയവും നേർത്ത രോമങ്ങളുള്ളതുമാണ്.
നീണ്ടപത്രവൃന്തങ്ങളോടു കൂടിയ ഇതിന്റെ ഇലകൾ ഏകാന്തരന്യാസരീതിയിൽ ക്രമീകരിച്ചിരിക്കുന്നു.
ഹൃദയാകാരത്തിലുള്ള പത്രപാളിയുടെ അരിക് ദന്തുരമായിരിക്കും.
ഇലയുടെ ഉപരിതലം രോമിലമാണ്.
ഇലയുടെ കക്ഷ്യങ്ങളിൽ നിന്ന് പ്രതാനങ്ങളും പുഷ്പങ്ങളും ഉണ്ടാകുന്നു.
ആദ്യം ഉണ്ടാകുന്നത് ആൺപുഷ്പങ്ങളാണ്.
ഇവ കുലകളായിട്ടാണ് കാണപ്പെടുന്നത്.
പുഷ്പങ്ങൾക്ക് 5 മുതൽ 7 ആയി വിഭജിക്കപ്പെട്ടിട്ടുള്ള നിറയെ രോമിലമായ ബാഹ്യദളപുടവും 5 മുതൽ 7 ആയി ആഴത്തിൽ വിഭജിക്കപ്പെട്ടിട്ടുള്ള ഒരു ദളപുടക്കുഴലും ഉണ്ട്.
അഞ്ചു സംയോജിത കേസരങ്ങളുണ്ടായിരിക്കും.
പരാഗകോശങ്ങളുടെ സംയോജകം പുറത്തേക്കു തള്ളി നിൽക്കുന്നു.
പെൺപുഷ്പങ്ങൾക്ക് പട്ടുപോലെ മിനുസമുള്ളതും രോമിലവുമായ നിരവധി അണ്ഡങ്ങളുള്ള ഒരു അധസ്ഥിതിത അണ്ഡാശയമുണ്ടായിരിക്കും.
പെൺപുഷ്പങ്ങളിൽ വളർച്ചയെത്താത്ത കേസരങ്ങളും കാണപ്പെടുന്നു.
അണ്ഡാശയത്തിനു പുറമേനിന്നും സംയോജിത വർത്തിക പുറപ്പെടുന്നു.
വർത്തികാഗ്രം അഞ്ചായി വിഭജിക്കപ്പെട്ടതാണ്.
ഫലത്തിന്റെ ആകൃതിയും രുചിയും
ഫലത്തിന്റെ ആകൃതിയിലും രുചിയിലും തയ്ക്കുമ്പളം വൈ വിധ്യം പുലർത്തുന്നു.
ഫലങ്ങളുടെ പുറന്തൊലിക്ക് ഇളം മഞ്ഞയോ പച്ചയോ നിറമായിരിക്കും .
ഉപരിതലം മിനുസമുള്ളതോ ജാലിതരൂപമോ പലതരം അടയാളങ്ങളോടു കൂടിയതോ ആയിരിക്കും.
ഫലത്തിന്റെ കഴമ്പ് വെള്ള, മഞ്ഞ, ഓറഞ്ച് എന്നീ നിറങ്ങളിലോ ഇവയുടെ നിറഭേദങ്ങളിലോ ആയിരിക്കും.
പോഷകമൂല്യമുള്ള ഈ ഫലം അപൂർവമായേ പാചകം ചെയ്ത് കറിയായി ഉപയോഗിക്കാറുള്ളൂ.
മാംസ്യം , കൊഴുപ്പ് , കാത്സ്യം , കാർബോഹൈഡ്രേറ്റ് , നാര്, പഞ്ചസാര , ഇരുമ്പ് , ജീവകം 'സി', ജലാംശം എന്നിവ അടങ്ങിയതാണിത്.
കൃഷിയിറക്കു കാലം
നദീതീരങ്ങളിലെ മണൽ കലർന്ന മണ്ണിലാണ് ഇത് അധികവും കൃഷിചെയ്തുവരുന്നത്.
നവംബർ-മാർച്ച് മാസങ്ങളാണ് കൃഷിയിറക്കു കാലം.
ഒരു രാത്രി മുഴുവൻ വിത്തു കുതിർത്തുവച്ച ശേഷമാണ് വിതയ്ക്കുന്നത്.
കായ്കളുടെ പുറംതൊലിയുടെ നിറഭേദമാണ് വിളവെടുപ്പിന് ആധാരം.
മൂപ്പെത്തിയ ഫലങ്ങളുടെ ഞെട്ടിനുചുറ്റും വിള്ളലുണ്ടായി തണ്ടിൽ അടയാളം അവശേഷിപ്പിച്ചുകൊണ്ട് അടർന്നു താഴെ വീഴുന്നു.
ചൂർണപൂപ്പ്, ഇലപ്പുള്ളിരോഗം, മൃദുരോമപ്പൂപ്പ്, ഇലപ്പേനുകൾ തുടങ്ങിയ രോഗങ്ങളും കീടങ്ങളും ഇതിനെ ബാധിക്കാറുണ്ട്.
രോഗപ്രതിരോധശേഷിയുള്ള ഇനങ്ങളെ നട്ടുവളർത്തുകയാണ് ഏറ്റവും നല്ല മാർഗം.
ചിത്രശാല തയ്ക്കുമ്പളത്തിന്റെ കായ് ജാപ്പനീസ് കുമ്പളം.
തെക്കൻ കൊറിയയിലെ ഒരു കടയിൽ കുമ്പളം വിൽപ്പനക്ക് ജാപ്പനീസ് കുമ്പളം അമേരിക്കൻ കുക്കുമ്പർ പുറംകണ്ണികൾ http://www.hort.purdue.edu/ext/senior/vegetabl/muskmel1.htm http://www.ayushveda.com/dietfitness/benefits-of-muskmelon/ Archived 2012-03-09 at the Wayback Machine .
http://www.walterreeves.com/food_gardening/article.phtml?cat=2 id=246 Archived 2012-12-02 at the Wayback Machine .
http://science.howstuffworks.com/environmental/life/botany/muskmelon-info.htm കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തയ്ക്കുമ്പളം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തയ്യാതെല്ലേ
ഇറ്റലിയിലെ എമിലിയ റൊമാഗ്ന, മാർച്ചേ എന്നിവിടങ്ങളിൽ നിന്നുള്ള പ്രത്യേകതരം പാസ്തയാണ് തയ്യാതെല്ലേ.
ഇറ്റാലിയൻ:Tagliatelle ( ഇറ്റാലിയൻ ഉച്ചാരണം: [taʎʎaˈtɛlle] ( കേൾക്കുക ) ; ( മുറിക്കുക എന്നർത്ഥമുള്ള ഇറ്റാലിയൻ ടായ്യലാരേ എന്ന പദത്തിൽ നിന്ന്.)  നീണ്ട നാട പോലെ പരന്നതും ഫെട്ടൂച്ചിനേ പോലെയുള്ളതുമായ ടായ്യാറ്റെല്ലേ 6 mm (0.24 in) വീതിയുള്ളതാണ്.
പലവിധം സോസുകളുമായി വിളമ്പാമെങ്കിലും ഇറച്ചി സോസോ ബോളോന്യേസേ സോസോ ആണ് ശ്രേഷ്ടമായത്.
പരമ്പരാഗതമായ് മുട്ട പാസ്തയുപയോഗിച്ചാണ് തയ്യാതെല്ലേ ഉണ്ടാക്കുന്നത്.
100 ഗ്രാം ധാന്യമാവിന് ഒരു മുട്ട എന്നതാണ് അനുപാതം.
1487 ൽലുക്രേസിയ ഡിഏസ്തേ എന്ന രാജകുമാരിയുടെ വിവാഹം നാളിൽ മുടിയിൽ ചെയ്തുവച്ച പ്രത്യേക രീതിയിൽ നിന്ന് പ്രചോദനം കൊണ്ട കൊട്ടാരം പാചകക്കാരനാണ് തയ്യാതെല്ലേ ആദ്യമായി ഉണ്ടാക്കിയത് എന്നാണ് ഐതിഹ്യം.
എന്നാൽ ഇത് ഫലിതക്കാരൻ ഔഗുസ്തോ മജാനി 1931 ൽ ഉണ്ടാക്കിയ ഒരു തമശയാണെന്നാണ് കരുതുന്നത്.
തായ്യോലിനി ഡി പാസ്ത എ സുഗോ അല്ല മനിയേര ഡി സഫിരാൻ (സഫിറാൻപോലെയുള്ള തയ്യോലിനി പാസ്ത) എന്നാണ് പാചകക്കൂട്ട് അറിയപ്പെടുന്നത്.
വെള്ളി പാത്രങ്ങളിലാന് വിളമ്പേണ്ടത്.
പോക പോകെ ടയ്യറ്റെല്ലേ വളരെ സാധാരണമായ ഭക്ഷണ പദാർത്ഥങ്ങളിലൊന്നായിതീർന്നിരിക്കുന്നു.
തയ്യിൽ കൃഷ്‌ണൻ വൈദ്യൻ
കേരളത്തിലെ ആലപ്പുഴ ജില്ലയിൽ ജിവിച്ചിരുന്ന ഒരു ആയുർവേദ ആചാര്യനാണ് തയ്യിൽ കൃഷ്‌ണൻ വൈദ്യൻ .
ഇംഗ്ലീഷ് : thayyil  krishnan vaidyar.
അദ്ദേഹം രചിച്ച  ആയുർവേദ ഔഷധനിഘണ്ടു വൈദ്യശാസ്‌ത്രത്തിനു ലഭിച്ച ഒരു അമൂല്യഗ്രന്ഥമാണ്‌.
ഇതിൽ ഔഷധങ്ങളുടെ സംസ്‌കൃത നാമങ്ങളും അവയുടെ മലയാളപദങ്ങളും ഔഷധദ്രവ്യങ്ങളുടെ സ്വഭാവവും ഗുണവും മറ്റും സവിസ്‌തരം പ്രതിപാദിച്ചിരിക്കുന്നു.
1906-ൽ ആണ്‌ ഇത്‌ ആദ്യമായി പ്രസിദ്ധീകരിക്കപ്പെട്ടത്‌.
ഇന്ത്യാ ഗവൺമെന്റ്‌ 414 പേജുകൾ ഉള്ള ഈ ബൃഹദ്‌ഗ്രന്ഥം സംസ്‌കൃതത്തിൽ പ്രകാശനം ചെയ്‌തിട്ടുണ്ട്‌.
തയ്യിൽ ഇംഗ്ലീഷ് വിലാസം https://ml.wikipedia.org/wiki/Thayyil
കേരളത്തിലെ കണ്ണൂർ ജില്ലയിലെ ഒരു ചെറിയ തീരദേശ ഗ്രാമമാണ് തയ്യിൽ .
ഇന്ന് നഗരവൽക്കരണം കാരണം ഈ ഗ്രാമം നഗരാതിർത്തിക്കുള്ളിലാണ്.
തയ്യിൽ കുടുംബം എന്ന പ്രശസ്തമായ കുടുംബം ഇവിടെ നിന്നാണ് ഉൽഭവിച്ചത്.
ഈ കുടുംബം പറശ്ശിനിക്കടവ് മുത്തപ്പൻ ക്ഷേത്രവുമായി അടുത്ത് ബന്ധപ്പെട്ടിരിക്കുന്നു.
പാരമ്പര്യമായി പറശ്ശിനിക്കടവ് മുത്തപ്പൻ ക്ഷേത്രത്തിലെ വാർഷികോത്സവം തുടങ്ങുന്നത് ഈ കുടുംബത്തിന്റെ തറവാട്ടിൽ നിന്ന് ഒരു പുരുഷൻ ജാഥയായി വന്ന് ക്ഷേത്രനടയിലെത്തി ദൈവങ്ങൾക്ക് പൂജകൾ അർപ്പിക്കുന്നതിൽ നിന്നാണ്.
ഈ പാരമ്പര്യം ഇന്നും നിലനിൽക്കുന്നു.
തയ്യിൽ എന്ന കുടുംബപ്പേര് കേരളത്തിൽ പല സ്ഥലങ്ങളിലും ഉണ്ട്.
മങ്കടയിൽ മാത്രം തയ്യിൽ കുടുംബങ്ങളായി 50-100 കുടുംബങ്ങളുണ്ട്.
തിരൂരങ്ങാടി , തിരൂർ , പൊന്നാനി , അരീക്കോട് , വളമ്പൂർ [കോഴിക്കോട് റഹിമാൻ ബസാർ] എന്നിവിടങ്ങളിലും, തൃശ്ശൂർ ജില്ലയിലെ ചെങ്ങാലൂർ പ്രദേശത്തും തയ്യിൽ കുടുംബങ്ങൾ ഉണ്ട്.
മലപ്പുറവും കോഴിക്കോടും തയ്യിൽ കുടുംബത്തിലെ എല്ലാ അംഗങ്ങളും മുസ്ലീം സമുദായത്തിൽ പെട്ടവരാണ്.
ഈ കുടുംബ ചരിത്രം 1921 -ലെ മലബാർ ലഹളയ്ക്കു ശേഷം കുടുംബാംഗങ്ങൾ മലപ്പുറത്ത് പല സ്ഥലങ്ങളിലേക്കും കുടിയേറി പാർത്തതിൽ നിന്നു തുടങ്ങുന്നു.
തിരൂരിൽ ഏകദേശം 100-ഓളം തയ്യിൽ കുടുംബങ്ങൾ ഉണ്ട്.
തയ്യൽ യന്ത്രം
തയ്യൽ യന്ത്രം തുണിത്തരങ്ങളെ നൂലിന്റെ സഹായത്താൽ യോജിപ്പിക്കു ന്ന ഒരു യാന്ത്രിക ഉപകരണമാണ്.
തയ്യൽ  യന്ത്രങ്ങൾ തയ്യൽ എന്ന് വിളിക്കപ്പെടുന്ന സാധാരണയായി രണ്ട്  നൂലുകൾ കൊണ്ടുള്ള പലപ്പോഴും ഒന്നോ രണ്ടോ നാലോ നൂലുകൾ കൊണ്ട് ഒരു  തയ്യൽ എന്നാണ് വിളിക്കുന്നത്.
തുണികളെ തയ്ക്കുവാനുള്ള ഒരു കൃത്രിമ കരം ഉണ്ടാക്കിയെടുക്കുവാൻ കഴിഞ്ഞകാലത്ത് ധാരാളം ശ്രമങ്ങൾ നടന്നു.
തയ്യലിനെ പരസ്പരം കൂട്ടിയോജിപ്പിക്കാനാകുന്ന യന്ത്രത്തിന്റെ കണ്ടു പിടിത്തം തുടക്കമായിരുന്നു .
ആധുനിക കൊളുത്തു തയ്യൽ യന്ത്രത്തിന്റെ അംഗീകാരം ഏലിയാസ് ഹോ വിനാണ് പോകുന്ന തെങ്കിലിം,  1834-ൽ 10 വർഷങ്ങൾക്ക് മുൻപ് വാൾട്ടർ ഹണ്ട് ഇതിനെ  വികസിപ്പിച്ചെടുത്തിരുന്നു.
തയ്യിൽ രാധാകൃഷ്ണൻ ഇംഗ്ലീഷ് വിലാസം https://ml.wikipedia.org/wiki/Thayyil_Radhakrishnan
മലയാള സാഹിത്യകാരനായിരുന്നു ഡോ. തയ്യിൽ രാധാകൃഷ്ണൻ (മരണം : 11 ഓഗസ്റ്റ് 2014).
നോവലൈറ്റുകളും  ആനുകാലികങ്ങളിൽ കഥകളും എഴുതിയിട്ടുണ്ട്.
കുന്നംകുളത്തിനടുത്ത് ചിറമനങ്ങാട് അഡ്വ.
ശങ്കരൻകുട്ടിമേനോന്റെയും വിലാസിനിയുടേയും മകനാണ്.
ശ്രീ കേരളവർമ്മ കോളേജിൽ നിന്നും ബിരുദമെടുത്ത ശേഷം പാറ്റ്‌ന , മംഗലാപുരം , മുംബൈ എന്നിവിടങ്ങളിൽ മെഡിക്കൽ വിദ്യാഭ്യാസം.
മുംബൈ ജസ്‌ലോക്, വാഡിയ ആസ്പത്രികളിൽ പ്രവർത്തിച്ചു.
മൂന്നുവർഷം പാറ്റ്‌നയിൽ വാരികയിൽ റിപ്പോർട്ടറായും പ്രവർത്തിച്ചു.
ആദ്യ നോവലായ ‘ഷീൻ’ രബീന്ദ്രനാഥ് ടാഗോർ പുരസ്കാരം നേടി.
കൃതികൾ ഷീൻ പാടലീപുത്രം നിഴലുകൾ സംസാരിക്കുന്ന അയോധ്യ നേത്രാവതി അവാർഡ് രബീന്ദ്രനാഥ് ടാഗോർ പുരസ്കാരം അവലംബം ↑ ↑ ↑ ↑ ↑ ↑ ↑ പുറത്തേക്കുള്ള കണ്ണികൾ Thayyil Radhakrishnan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നേത്രാവതി തയ്യിൽ രാധാകൃഷ്ണൻ
ഇന്ത്യയിലെ എഴുത്തുകാരെ കുറിച്ചുള്ള ഈ ലേഖനം അപൂർണ്ണമാണ്‌.
തരംഗ ചുറ്റികത്തലയൻ സ്രാവ് ഇംഗ്ലീഷ് വിലാസം https://ml.wikipedia.org/wiki/Sphyrna_lewini
തീര കടൽ വാസിയായ ഒരു മൽസ്യമാണ് തരംഗ ചുറ്റികത്തലയൻ സ്രാവ് അഥവാ Scalloped  Hammerhead.
( ശാസ്ത്രീയനാമം : Sphyrna lewini ) .
ഗർഭകാലം 12 മാസം ആണ് .
അവലംബം പുറത്തേക്കുള്ള കണ്ണികൾ Sphyrna lewini എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
" Sphyrna lewini " in ഫിഷ്ബേസ് .
09 2005 version.
ARKive – images and movies of the scalloped hammerhead (Sphyrna lewini) Archived 2006-04-22 at the Wayback Machine .
Shark Info page about the scalloped hammerhead Species Description of Sphyrna lewini at www.shark-references.com ഇതും കാണുക
ഇവർ (2003 ചലച്ചിത്രം)
ടി.കെ. രാജീവ് കുമാർ തിരക്കഥ എഴുതി സംവിധാനം ചെയ്ത് 2003-ൽ പ്രദർശനം ആരംഭിച്ച ചലച്ചിത്രമാണ് ഇവർ.
ജയറാം, ബിജു മേനോൻ, ഭാവന എന്നിവർ മുഖ്യ കഥാപാത്രമായി അഭിനയിച്ച ഈ ചലച്ചിത്രത്തിന്റെ നിർമാതാവ് സന്തോഷ് ദാമോദരനാണ്.
സിദ്ദിഖ്, ജനാർദ്ദനൻ, രിസബാവ, വിനായകൻ എന്നിവർ ഉൾപ്പെടെ അഭിനയിച്ചിട്ടുണ്.
അഭിനേതാക്കൾ ജയറാം രാഘവമേനോന് ബിജു മേനോന് പാമ്പ് ജോസ് ഭാവന നന്ദിനി ദേവി അജിത്  റീത്ത സിദ്ദിഖ് ജേക്കബ് മാത്യു ജനാർദ്ദനൻ എസ്. കെ. നായര് ഐ. പി. എസ് Rizabawa പ്രേം കുമാര് അനൂപ് മേനോൻ തോമസ് ഐ. പി. എസ് വിനായകൻ വിനായകൻ അനില് മുരളി ഹക്കിം പി. ബാലചന്ദ്രൻ മിന്നൽ തങ്കച്ചന് അവലംബം
പുറത്തേക്കുള്ള കണ്ണികൾ ↑
ഇശലിൽ കനൽ തോറ്റിയകവി Isalil kanal thottiya kavi Isalil kanal thottiya kavi
മഹാകവി മോയിൻകുട്ടി വൈദ്യരെക്കുറിച്ചുള്ള ഡോക്യമെന്ററിയാണ് ഇശലിൽ കനൽ തോറ്റിയകവി .
ഫറൂഖ് അബ്ദുൽ റഹിമാൻ സംവിധാനം നിർവഹിച്ച ഈ ചിത്രം 2016 ലെ സൈൻസ് ചലച്ചിത്രോത്സവത്തിൽ പ്രദർശിപ്പിച്ചിരുന്നു.
ഇവൻസ് ഗാബിറ്റ് ഇംഗ്ലീഷ് വിലാസം https://ml.wikipedia.org/wiki/Evans_Gambit
ചെസ്സിലെ ഒരു പ്രാരംഭനീക്കമായ ഇവൻസ് ഗാബിറ്റ് തുടങ്ങുന്നത് ഇങ്ങനെയാണ്:
ഇശാ ഇംഗ്ലീഷ് വിലാസം https://ml.wikipedia.org/wiki/Isha%27a
മുസ്ലീങ്ങൾ എല്ലാ ദിവസവും അനുഷ്ഠിക്കേണ്ട നിർബന്ധമായ അഞ്ച്   നമസ്ക്കാരത്തിൽ ഒന്നാണ് ഇശാഅ് .
ഇതിൻറെ സമയം സൂര്യൻ അസ്തമിച്ചതിനു ശേഷം മേഘത്തിലെ കടും ചുവപ്പ് മാഞ്ഞത് മുതൽ ഫജ്‌റു സാദിഖ് വെളിവാകുന്നത് വരെ ആകുന്നു.
ഇശാ നമസ്ക്കാരത്തിൽ മൊത്തം നാലു റഖഅത്തുകളാണ് ഉള്ളത്.
യാത്രികർക്ക് ചില മദ്‌ഹബുകൾ രണ്ടു റഖഅത്തുകളായി ചുരുക്കി നിസ്ക്കരിക്കാൻ അനുവാദം നൽകുന്നു.
ഖലീഫാ ഉസ്‌മാൻ ബിൻ അഫ്ഫാൻ നിവേദനം ചെയ്ത ഹദീസിൽ ഇശാ നമസ്ക്കാരം ജമാഅത്തായി നിർവ്വഹിക്കുന്നവർക്ക്  രാത്രിയുടെ പകുതി വരെ മുടങ്ങാതെ നമസ്ക്കരിക്കുന്നവർക്കുള്ള പ്രതിഫലം നൽകപ്പെടുന്നതാണ് എന്ന് പറഞ്ഞിരിക്കുന്നു.
ഇവൾ ദ്രൗപതി
ടി. രാജൻ സംവിധാനം ചെയ്ത് 2000-ൽ പുറത്തിറങ്ങിയ മലയാള ചലച്ചിത്രമാണ് ഇവൾ ദ്രൗപതി .
അഭിനേതാക്കൾ ആതിര കലാഭവൻ മണി മധുപാൽ അലി ബെച്ചു റഹ്മാൻ ബിന്ദു ലിസി ജോസ്
ഇശ്റത്ത് ജഹാൻ വ്യാജ ഏറ്റുമുട്ടൽ കൊല ഇംഗ്ലീഷ് വിലാസം https://ml.wikipedia.org/wiki/Ishrat_Jahan_fake_encounter_case